Mobiilisti+työelämään+(+Sastamalan+koulutuskuntayhytmä)

__ Hankkeen tavoitteet __
 * __ Mobiilisti työelämään/ __****__ Oppimisympäristöjen kehittäminen ja monipuolistaminen/ Sastamalan koulutuskuntayhtymä ( Sasky) __**

Sastamalan koulutuskuntayhtymän strategiassa on määritelty, että toimitamme on laadukasta ja luovaa ja toimintamme arvioinnissa mahdollisuudeksemme on nostettu työelämälähtöinen opintojen suunnittelu sekä syvempi vuoropuhelu työelämän kanssa. Edellä mainittujen asioiden saavuttamiseksi on hankkeen tavoitteeksi valittu seuraavat: 1)Luoda malli tutkinnon suorittamisesta kokonaan tai lähes kokonaan työssäoppien tukien oppimisprosessia mobiilitekniikan avulla. Mallia rakennetaan yhdessä Valkeakosken ammatti- ja aikuisopiston kanssa. VAAO toimii osatoteuttajana tässä tavoitteessa. 2) Tutkinnon osat työprosesseiksi uusissa oppimisympäristöissä tutkinnon osat rakennetaan mallintaen oikeita työelämänprosesseja. Oppiminen tapahtuu opintojen alusta lähtien toimimalla opiskelijoiden perustamissa yrityksissä (oikea tai kuvitteellinen) oppilaitoksen tiloissa.

__ Hankkeen kuvaus __ 1)Tutkinto kokonaan tai lähes kokonaan työssäoppien. Oppimisprosessia tuetaan mobiilitekniikan avulla. Opiskelijat saavat käyttöönsä esim. tablettikoneen, jonka avulla voivat olla reaaliaikaisesti yhteydessä oppimisprosessia ohjaavaan opettajaan. Laitteeseen dokumentoidaan oppimisprosessi sekä sanoin että kuvin ja videoin. Laitteen ja/ tai pilvipalvelun avulla opiskelijalle voidaan tarjota oppimisprosessia tukemaan mm. pelejä, ohjelmia tai opiskelumateriaalia. Malli soveltuu myös erityistä tukea tarvitseville opiskelijoille, joille ns. perinteinen kouluoppiminen ei syystä tai toisesta sovellu. Kokeiltavassa mallissa opiskelija kiinnittyy työelämään voimakkaasti, jolloin myös työllistyminen helpottuu. Mallin toimivuus edellyttää opetussuunnitelman työstämistä yhä enemmän työelämän suuntaan. Tässä mallissa työstäminen jatkuu läpi koko tutkinnon yhdessä työpaikkaohjaajien kanssa. Malli kehittää opettajan työelämätuntemusta ja myös sosiaalisen median opetuskäyttötaitoja. Hanke verkostoituu kiinteästi laajennetun työssäoppimisen hankkeisiin.

2) Tutkinnon osat työprosesseiksi uusissa oppimisympäristöissä -oppilaitoksen sisälle luodaan opintojen alusta alkaen ( 1.vuoden opinnot) uusia oppimisympäristöjä vastaamaan oikeita työelämäympäristöjä. Oppiminen tapahtuu opiskelijoiden perustamissa yrityksissä (oikea tai kuvitteellinen) oppilaitoksen tiloissa. Tutkinnon osan tavoitteet muunnetaan toiminnallisiksi tehtäviksi. Oppiminen on workshoptyylistä ja moniammatillista yhteistyötä. Oppimista tuetaan ja ohjataan myös mobiililaitteiden avulla. Tässä mallissa oppitunti ja – aineajattelu poistuvat ja oppiminen tapahtuu prosessimaisesti opiskelijoiden työskennellessä omissa yrityksissään. Opettajan / ohjaajan tehtävänä on antaa opetus- ja opetuksen toteuttamissuunnitelman mukaan sykäyksiä oppimisprosessiin.

Sastamalan koulutuskuntayhtymästä liiketalouden, hius- ja kauneudenhoitoalan opiskelijat, opettajat, työelämän edustajat Valkeakosken ammatti-ja aikuisopistosta kaikkien alojen opettajat ja opiskelijat sekä työelämän edustajat. Hankkeen tuloksena syntyy malli, miten tutkinto voidaan suorittaa kokonaan tai lähes kokonaan työvaltaisesti ja mobiilitekniikkaa hyödyntäen. Syntynyttä mallia voidaan jatkossa levittää myös muille koulutusaloille. Konkreettisena tuloksena on myös opiskelijoiden työllistyminen. Samoin opettajien sosiaalisen median käyttötaitojen kehittyminen. Hankkeen tuloksesta syntyy myös malli opintojen suorittamisesta heti alusta alkaen prosessinomaisesti ja yrittäjämäisesti työskennellen. Malli voidaan jatkossa levittää ja soveltaa myös muiden koulutusalojen käyttöön. Näillä menetelmillä syntyy aito vuoropuhelu koulutuksen järjestäjän ja työelämän välille.
 * __ Hankkeen kohderyhmä __**
 * __ Mitkä ovat hankkeen avulla tavoiteltavat konkreettiset tulokset ja miten niitä aiotaan hyödyntää? __**


 * Yhteyshenkilö: Mari Järvenpää ( etunimi.sukunimi@sasky.fi), 044 7288 421**